Document ID: 31994R1472

KOMISSION ASETUS (EY) N:o 1472/94,
annettu 27 päivänä kesäkuuta 1994,
ennakoitujen alueellisten viitemäärien sekä soijapapujen ja rapsin-, rypsin- ja auringonkukansiementen tuottajille maksettavien ennakoiden arvon vahvistamisesta markkinointivuodeksi 1994/1995
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on asetuksella (EY) N:o 232/94(2), ja erityisesti sen 12 artiklan,
sekä katsoo, että
asetuksen (ETY) N:o 1765/92 5 artiklan 1 kohdan c alakohdassa säädetään, että komissio vahvistaa jäsenvaltion aluesuunnitelmassa määritetyn jokaisen alueen osalta arvioidun alueellisen viitemäärän vertailemalla keskenään tällä alueella tuotettujen viljojen tai öljysiementen satoja ja yhteisössä tuotettujen viljojen ja öljysiementen keskimääräisiä satoja; kun jäsenvaltio rajoittaa tietyllä alueella oikeuden keinokastelukorvaukseen koskemaan ainoastaan yhtä öljysiemenlajia, asetuksen N:o 1765/92 3 artiklan 2 kohdassa velvoitetaan vahvistamaan erityiset arvioidut alueelliset viitemäärät tämän lajin keinokastelluille ja keinokastelemattomille alueille; nämä erityiset viitemäärät olisi laskettava ottaen huomioon jäsenvaltion ilmoittamat kyseistä aluetta koskevat arvioidut alueelliset viitemäärät ja keskimääräinen sato sekä keinokastellut ja keinokastelemattomat alueet, joilla viljellään viljaa tai öljysiemeniä; laskettaessa erityisiä viitemääriä on syytä ottaa huomioon kyseisen alueen keskimääräinen sato,
asetuksen (ETY) N:o 1765/92 11 artiklan 2 kohdassa tarkennetaan, että viljelijät, jotka hakevat öljysiemenistä maksettavaa korvausta, ovat oikeutettuja ennakkomaksuun, joka ei saa olla suurempi kuin 50 prosenttia ennakoidusta alueellisesta viitemäärästä, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Lyhyt selvitys asetuksen (ETY) N:o 1765/92 5 artiklan 3 kohdassa vaadittavasta ennakoitujen alueellisten viitemäärien laskennasta on liitteessä I.
2 Ennakoidut alueelliset viitemäärät markkinointivuodeksi 1994/1995 määritellään liitteessä II.
2 artikla
Asetuksen (ETY) N:o 1765/92 11 artiklan 2 kohdan säännösten nojalla öljysiemenkasvien tuottajille markkinointivuonna 1994/1995 maksettavien ennakkojen arvo on 50 prosenttia liitteessä II määritellystä asianmukaisen suuruisesta ennakoidusta alueellisesta viitemäärästä, sanotun kuitenkaan rajoittamatta jäsenvaltioiden komission asetuksen (EY) N:o 3408/93(3) mukaisesti antamien säännösten soveltamista.
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjenvirallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 1994.

Labels: 2
3
17
19